Nou volg ek in hààr spore - Dis Ekke
Posted by HesterLeyNel on 2015-07-19 18 Comments
Tussen ons huis en die snelweg, is daar ‘n diep vallei. As ons op die agterste balkon staan, sien ons net die boomtoppe en die teerpad aan die anderkant. Dis natuurlik onvermydelik dat ons die een of ander tyd die Groot Trek deur die bos sou onderneem om ondersoek in te stel – nuuskierigheid loop dik in die bloed. Toe ons die geesdrif nie langer kan demp nie, vaar ons die vallei binne, goed gepantser met twee lae klere, heavy duty gumboots en hoed op die kop. Baie gou was die boomtoppe, wat ons gewoonlik net van bo af sien, ver bo ons koppe.
Baie mooi. Waar’s dit?
Ons woon op die Suidkus KZN langs die Mtwalume rivier (tussen Scottburgh en Hibberdene).
Pragtige area, sjoe… maak my terug verlang na my vakansie in Mpumalanga vroeer die maand… Hoekommoet mens huis toe gaan en werk…. lol
Sodat jy kan aftree by die see 😀
Gee my eerder Mpumalanga 🙂
Ek was al daar op ‘n bustoer en dit is baie mooi. Ek wil egter by die see wees – het naby die Weskus grootgeword.
Die see is bekoorlik, en ek kan verstaan as die see mens terugroep. 🙂
Is dit nie? Mens kan nie glo dat daar so ‘n versteekte wêreld is waar niemand ooit kom nie.
Dis inderdaad baie mooi. Nou dat ek jou foto’s gesien het, kan ek nie glo ek het na ‘n dekade my huisie in die bos verruil vir die dorp, kinders se gejil by die skool, karre wat heen en weer ry en werkers wie met groot geraas werk toe en huis toe gaan nie.
Mooi 🙂 My seun hulle het al die jare op Munster gebly. Dit is so dig daar… en soos jy sê ‘n mens sien bokke, tot likkewane, grote spinnekoppe ens daar. Die slange het hy in sy erf gevang, en in die “veld” gaan terugsit. Dit het my partykeer benoud laat voel om tussen al daardie plantegroei te lewe.
Dit was nogal grillerig aan die begin, maar nou is ons mal oor die “bos”, veral op koue of winderige dae wanneer die strand nie ‘n opsie is nie. Dis so rustig daar onder in die vallei.
Geniet dit…. min dinge wat ‘n mens meer verniet kry. Ek verwonder my altyd aan die Suidkus se digte plantegroei. Hou net nie van die somers daar nie.
So ‘n dag in die natuur, verrig wondere vir die gemoed. Baie mooi nog daar.
Ons het ‘n groot hoeveelheid reën gekry die afgelope 3 dae, vertel my man vir my. Ek en my dogter was weg Gauteng toe vir vier dae. Met die terugkomslag sien ons die heuwels wat feitlik oornag weer grasgroen geword het, die vleie waar die watervlakke sigbaar is en die riviere wat tot oorlopens toe vol is. Paradys!
Die natuur is wonderlik na die reën.